Ewrico se declaró independient d'os "emperadors-titere" y amés en 475 forzó a Chulio Nepot a reconoixer a suya total independencia a cambio de retornar-li a rechión d'a Provenza. Quan en 476 fue destronato o zaguer emperador Romulo Augustulo s'independizó legalment de Roma. Os visigodos heban firmato un foedus con Roma en l'anyo 418, por o que heban esdevenito federatos de l'Imperio y l'Imperio lis permitiba d'establir-sen en o sud d'as Galias. Ewrico no reconoixió l'autoridat d'o herulo Odoacro, qui destronó a lo zaguer emperador, feito que li permimitiba d'independizar-se pa cutio. D'esta traza amaneixió un reino visigodo oficialment independient conoixito por os historiadors como Reino Visigodo de Tolosa.